13.3.2023
SK
Úradný vestník Európskej únie
C 94/13
3 Je pri výklade zásady rovnocennosti s odkazom na okamih, v ktorom sa príjemcovi nenávratného úveru z EFRR prizná úroky z omeškania, relevantné ustanovenie vnútroštátneho práva, v ktorom sa stanovuje, že v prípade zistenia nezrovnalostí je jediným dôsledkom nepriznanie súvisiaceho finančného zvýhodnenia alebo, v závislosti od prípadu, jeho odňatie (vrátenie neoprávnenej sumy), vo výške, v akej bolo poskytnuté, bez získania úrokov, aj keď príjemca týchto súm využíval výhodu ich používania až do okamihu splatenia, a to len v prípade, že k uvedenému splateniu nedôjde v rámci stanovenej zákonnej lehoty, ktorá sa rovná 30 dňom od oznámenia dlhového nástroja, a uplatnia sa ustanovenia článku 42 ods.
1 a 2 Ordonanța de urgență a Guvernului nr.
66/2011 (mimoriadne nariadenie vlády č. 66/2011), ktoré umožňujú získať úroky po uplynutí uvedenej lehoty?
4 Bránia ustanovenia článku 288 ods.
3 ZFEÚ tomu, aby sa v prípadoch, ako je aj prejednávaná vec, prostredníctvom vnútroštátneho právneho predpisu rozšírila uplatniteľnosť smernice 2011/7/EÚ (1) aj na prípad zmluvy o poskytnutí nenávratného úveru z EFRR dojednanej medzi orgánom verejnej správy zodpovedným za správu fondov Európskej únie a právnickou osobou, ktorá riadi obchodnú spoločnosť založenú na účel dosiahnutia zisku?
(1)
Smernica Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (prepracované znenie) (Ú. v.
EÚ L 48, 2011, s. 1).
Návrh na začatie prejudiciálneho konania, ktorý podal Oberlandesgericht München (Nemecko) 24. novembra 2022 – Citadines Betriebs GmbH/MPLC Deutschland GmbH (Vec C-723/22) (2023/C 94/14) Jazyk konania: nemčina Vnútroštátny súd, ktorý podal návrh na začatie prejudiciálneho konania Oberlandesgericht München Účastníci konania pred vnútroštátnym súdom Odvolateľka: Citadines Betriebs GmbH Odporkyňa v odvolacom konaní: MPLC Deutschland GmbH Prejudiciálna otázka Má sa článok 3 ods.
1 smernice 2001/29 Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (1) vykladať v tom zmysle, že bráni vnútroštátnej úprave alebo zvyklosti, ktorá za verejný prenos považuje poskytnutie fyzických zariadení umožňujúcich alebo uskutočňujúcich prenos, ako sú napríklad televízne prijímače v izbách pre hostí alebo v fitness priestoroch hotela, vtedy, ak sa prenáša vysielaný signál do týchto fyzických zariadení prostredníctvom hotelových káblových rozvodov, k tomuto káblovému prenosu však dochádza zákonne na základe licencie, ktorú hotel nadobudol?
(1)
Ú. v. ES L 167, 2001, s. 10; Mim. vyd.
17/001, s. 230.
Odvolanie podané 24. novembra 2022: AO Nevinnomysskiy Azot, AO Novomoskovskaya Aktsionernaya Kompania NAK „Azot“ proti rozsudku Všeobecného súdu (ôsma rozšírená komora) zo 14. septembra 2022 vo veci T-865/19, Nevinnomysskiy Azot and NAK „Azot“/Komisia (Vec C-725/22 P) (2023/C 94/15) Jazyk konania: angličtina Účastníci konania Odvolateľky: AO Nevinnomysskiy Azot, AO Novomoskovskaya Aktsionernaya Kompania NAK „Azot“ (v zastúpení: P. Vander Schueren, advokát, A. de Moncuit a T. Martin-Brieu, advokáti)